বিতর্কিত আচরণ! রউফ ও ফারহানের বিরুদ্ধে অভিযোগ দায়ের ভারতের

ওয়েব ডেস্ক : এশিয়া কাপে (Asia Cup) একের পর এক বিতর্ক। প্রথমে ভারত-পাকিস্তান ম্যাচে হ্যান্ডশেক বিতর্ক হয়েছিল। এ নিয়ে ম্যাচ রেফারিকে বহিস্কার করার দাবি তুলেছিল পাকিস্তান ক্রিকেট বোর্ড (PCB)। পাশাপাশি ভারতীয় ক্রিকেট বোর্ডের বিরুদ্ধেও নালিশ করেছিল তারা। তবে পাকিস্তানের সেই সব দাবি খারিজ করে দিয়েছে আন্তর্জাতিক ক্রিকেট নিয়ামক সংস্থা আইসিসি (ICC)। এর পর সুপার ফোরের ম্যাচে পাক ক্রিকেটার হ্যারিস রউফ (Haris Rauf) ও সাহিবজাদা ফারহানের (Sahibzada Farhan) বিতর্কিত আরচণের বিরুদ্ধে অভিযোগ করল ভারতীয় শিবির।

সুপার ফোরের ম্যাচে বিতর্কিত সেলিব্রেশন করতে দেখা গিয়েছিল পাক ক্রিকেটার সাহিবজাদাকে। এর পাশাপাশি হ্যারিশকেও পহেলগাম প্রসঙ্গ টেনে ভারতীয় সমর্থকদের উদ্দেশে বাজে আচরণ করতে দেখা গিয়েছিল। তাতেই ক্ষুব্ধ বিসিসিআই (BCCI)। বোর্ডের তরফে দুই পাক ক্রিকেটারের বিরুদ্ধে ব্যবস্থা নেওয়া আবেদন জানানো হয়েছে বলে খবর।

আরও খবর : ১১ জন ব্যাটিং করল, তাও ভারতকে হারাতে পারল না বাংলাদেশ!

সূত্রের খবর, বিতর্কিত এই আচরণের জন্য ভারত-পাকিস্তান ম্যাচের ম্যাচ রেফারি অ্যান্ডি পাইক্রফটের (Andy Pycroft) কাছে অভিযোগ জানিয়েছে ভারতীয় শিবির। তাদের বিরুদ্ধে কড়া ব্যবস্থা নেওয়ার আবেদন জানানো হয়েছে। বিসিসিআই-এর এক কর্তা এ নিয়ে বলেছেন, পাক দুই ক্রিকেটারের এমন আচরণ খেলার স্পিরিটের সঙ্গে সামঞ্জস্য নয়। সেই কারণে পাক দুই ক্রিকেটারের বিরুদ্ধে ব্যবস্থা নিতে অভিযোগ জানানো হয়েছে। পাক দুই ক্রিকেটারের আচরণের সেই ভিডিয়ো পাঠানো হয়েছে বলেও জানিয়েছেন তিনি।

ম্যাচ রেফারি ছাড়া এই বিষয় নিয়ে আন্তর্জাতিক ক্রিকেট নিয়ামক সংস্থা আইসিসির (ICC) কাছে এ নিয়ে অভিযোগ জানানো হয়েছে ভারতীয় শিবিরের তরফে। পাক দুই ক্রিকেটার এই অভিযোগ অস্বীকার করলে তাঁদেরকে তলব করতে পারে আইসিসি। ফলে সব মিলিয়ে চাপে রয়েছে পাকিস্তান।